Vita:Ember Judit

message: Herskó János Búcsúztatója 2007 december
Ember Judithoz
Nehéz, nagyon nehéz.... Én mégsem búcsúzni, mégsem temetni jöttem téged, hanem dicsérni. Nem hiszem, hogy ránk nézel valahonnan felülről, ebben nem hiszek. De akkor nem is tudnék veled beszélni mert már régen valamelyik  bugyorban ülnél a Pipás Pistával, és a meggyilkoltakkal, és a meggyilkolókkal, és csinálnád új, valódi Pipás Pista filmjeidet. Dicsérni jöttem ide, és köszönni. Köszönni, hogy taníthattalak, és főleg, hogy annyi mindent tanulhattam tőled. Két nagyon fontos dolgot, csak két dolgot emelnék ki.  
Te, a csodálatos kérdező.  Aki néha furfanggal, néha egyenesen és kíméletlenül tudtál kérdezni, de mindig együtt érzően az elesettekkel, a nehéz életűekkel. És azok előtted megnyíltak, és a nehéz életűeknek az arcáról egyszerre csak eltűnt  néhány percre a szomorúság, a fájdalom, és előjöttek igazságaik, és a hamisokról lehullott a hazugság álarca néhány pillanatra, és néha valódi bűnbánat, néha csak cinikus bűnbánat tünt elő, -- leleplező volt. Ez voltál Te, a nagy kérdező. És ez voltál Te, aki megcsináltad ezeket a csodálatos filmeket.  És betiltották. Te voltál a legbetiltottabb ember Magyarországon. De te dacoltál. Te voltál a legnagyobb dacoló. Te továbbra is elmentél Pócspetribe, elmentél az exhumálásra, az özvegyekhez. Ott voltál a Fekete Doboz bávájaként. És amikor már mindenki tudta, hogy itt van a változás, amikor már mindenki azt hitte, hogy itt lesz az Ember Judit ideje, akkor elküldtek téged nyugdíjba. De te nem panaszkodtál, te továbbra is dacoltál. Mi volt az első filmed, amit megcsináltál akkor? - ugye egy vissz-egyházasított iskolának a tanáraikkal elkövetett igazságtalansait tártad fel, és te rögtön filmet csináltál  róla. És aztán jött ez a borzasztó betegség, és te ezzel is tartottál.  Aztán előszedted a snagovi elvtársakat, és megcsináltad azt a filmet, és megcsináltad azt a csodálatos filmet az angyalföldi munkás lakások lakóiról életük 50 évén keresztül. És ugye két héttel eltávozásod előtt is lányodnak lediktáltad az új filmed szinopszisát. 
Soha nem felejtem el azt a napot, amikor boldogult  Schiffer Pali lakásán „illegálisan” néztük a „Hagyd Beszélni a Kutruczot”. Azt mondták nekem, hogy az egy 4 órás film, és én ültem és néztem, és élveztem. Élveztem azt az asszonyt, ahogy beszélt, legalább három politikai rendszerről. És néha néztem a sötétben világító videokészülék óráját. Először életemben nem azért néztem, hogy mikor lesz vége, hanem, hogy hála istennek még van két óra,… aztán sajnos már csak egy fél óra van hátra. 
Ezt az élvezetet, ezeket a tanulságokat, ezt akarom ajánlani mindenkinek, akik itt vagyunk, és azoknak is akik nem vagyunk itt, hogy tennünk kell azért, hogy a televízióban, az iskolákban, a művelődési házakban, mindenütt ott legyenek ezek a filmek. Hogy az emberek láthassák, beszélgessenek róla, vitatkozhassanak róla, élvezhessék. 
Ha valaki megcsinálta az elmúlt 70 év történetét, akkor Te megcsináltad. Ezért kérem, mondjátok velem, akik itt vagytok, hogy  „Ne Temessétek, hanem Hagyjátok Beszélni Ember Juditot!”  Most és mindörökké, Ámen.
									-Herskó János
thread_title:  Cikkből kivágott nekrológ 

message: Az infoboxban már most is két halálozási dátum szerepel, most találtam egy harmadikat egy korabeli nekrológban: eszerint 2007. november 17-ére virradóra halt meg. Pasztilla 2020. április 19., 10:22 (CEST)
replies: text: Átjavítottam, se a 13-ra, se 15-re nem találok megbízható forrást, utóbbi csak IMDB-ből átvett helyeken szerepel. Az MTI közleményét vette át a Magyar Nemzet, az Index és az Origo is, abban 17-e van. Xia  Üzenő  2020. április 25., 23:49 (CEST)
thread_title:  Halálának időpontja